open-index/open-wikipedia-markdown huggingface dataset:
Norbert Murphy

**Norbert Murphy** (født 29. januar 1956) er en canadisk funksjonshemmet bueskytter, som konkurrerer i klassen W1. Han vant Canadas første paralympiske medalje innen bueskyting, da han fikk bronse ved Paralympics 2012.

## Meritter
Ved Paralympiske sommerleker 2012 i London fikk han bronse individuelt med buetypen *compound*, i klassen W1. I plasseringsrunden fikk han sjette beste poengsum, med 623 poeng. Murphy slo Jean-Pierre Antonios 6-2 i kvartfinalen, men tapte 7-3 for Jeff Fabry i semifinalen. I kampen om tredjeplassen slo han finske Osmo Kinnunen 7-1. Dette var tredje gang han deltok ved paralympiske leker.

## Referanser


## Eksterne lenker
* London 2012 - Norbert Murphy
Christine Girard

**Christine Girard** (født 3. januar 1985 i Elliot Lake i Ontario) er en canadisk vektløfter som deltok i de olympiske leker 2008 i Beijing og 2012 i London.

Girard tok bronse i vektløfting både i Sommer-OL 2008 i Beijing og i Sommer-OL 2012 i London i vektklassen 63 kg for kvinner. I 2012 løftet hun 236&nbsp;kg og kom bak Maiya Maneza fra Kasakhstan (245&nbsp;kg) og Svetlana Tsarukajeva (237&nbsp;kg) fra Russland.

Hun vant gull i vektløfting 63-kilosklassen i Panamerikanske leker 2011 i Guadalajara i Mexico.
## OL-medaljer
*  2008  Beijing - Bronse i vektløfting, 63 kg kvinner  Canada
*  2012  London - Bronse i vektløfting, 63 kg kvinner  Canada

## Referanser


## Eksterne lenker
*
Meselefors

**Meselefors** er et mindre tettsted i Vilhelmina kommune i Västerbottens län i Sverige. Det bodde 67 innbyggere på stedet i 2005.

Meselefors ligger ved Ångermanälven, og av samferdsel passerer Inlandsbanan og Europavei 45.

## Referanser
Jerndivisionen

**Jerndivisionen** (tysk: *Die Eiserne Division*) var en tysk militærenhet opprettet i november 1918 i Baltikum. Enheten ble opprettet ved hjelp av frivillige fra det som hadde vært den tyske 8. armé, innen den ble oppløst som følge av mytteri og kollaps etter våpenhvilen den 11. november 1918, hvilket offisielt avsluttet 1. verdenskrig. Lederen av Jerndivisionen var major Josef Bischoff, og enheten utgjorde en regulær tysk armédivisjon under den stedlige tyske militærkommandant Generalmajor grev Rüdiger von der Goltz, og opererte i samarbeid med Baltische Landeswehr.

## Kilder
*
Galerga

* se systematisk inndeling

***Galerga*** er en gruppe (slekt) av sommerfugler som tilhører familien smygere (Hesperiidae

## Utbredelse
Slekten er endemisk for Madagaskar.

## Systematisk inndeling
Noen klassifikasjoner plasserer disse artene i den ellers asiatiske slekten *[[Arnetta]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Erionotini Distant, 1886
**************** slekten *Galerga* Mabille, 1898 - 3 arter, Madagaskar
***************** *[[Galerga ellipsis]]* (Saalmüller, 1884)
***************** *[[Galerga fito]]* Evans, 1937
***************** *[[Galerga hyposticta]]* (Mabille, 1897)

## Kilder
* Brower, A.V.Z. & Warren, A. (2007) *Galerga* på *Tree of life* http://tolweb.org/Galerga/
* Markku Savela's Lepidoptera and some other life forms: Sjekkliste over artene. Hentet 2.9. 2012.

## Eksterne lenker
*
Võ Thanh Tùng

**Võ Thanh Tùng** (født 26. juli 1985) er en vietnamesisk svømmer som deltok under de paralympiske sommerleker 2012 i London, Storbritannia.

Võ vant gull under de asiatiske para-lekene 2010 på herrenes 50m fri S5. Han var en av de vietnamesiske paralympiske 2012 utøvernes sterkeste utfordrere til en medalje som i så fall ville blitt nasjonens første i paralympiske leker noensinne. Hans plasseringer under London-lekene ble to sjetteplasser (50m rygg og på 100m fri), en syvendeplass (50m fri) samt en tiendeplass (50m butterfly).

Hans klassifisering i svømming er S5.

## Referanser




## Eksterne lenker
*  Profil  på Internasjonale Paralympiske Komités biografisider på ipc.infostradasports.com
*  Profil på London2012.com/Paralympics
Oscar de Pellegrin

**Oscar de Pellegrin** (født 17. mai 1963) er en italiensk funksjonshemmet bueskytter, som konkurrerer i klassen W2. Han konkurrerte tidligere også i skyting.

Han er gift og har en sønn, og fikk sitt handikapp i en traktorulykke. 

## Meritter
Han fikk bronse i skyting, i klassen *Mixed Olympic Match SH3*, ved Paralympiske sommerleker 1992. Han fikk også bronse i klassen *Mixed English match SH1* (50 m rifle liggende) ved Paralympiske sommerleker 1996. 

I 2000 fikk han bronse i bueskyting individuelt, og gull i lagkonkurransen, sammen Salvatore Carrubba og Giuseppe Gabelli. Dette året ble han også utnevnt til Kommandør av Republikken Italias fortjenstorden. Ved Paralympiske sommerleker 2008 i Beijing fikk han igjen medalje, denne gang bronse i lagkonkurransen i recurve, sammen Mario Esposito og Marco Vitale.

Ved Paralympiske sommerleker 2012 i London fikk han gull individuelt med buetypen recurve, i klassen W1/W2. I plasseringsrunden fikk han fjerde beste poengsum, med 625 poeng. De Pellegrin slo sørkoreanske Myeong-Gu Lee 6-4 i kvartfinalen og Lung Hui Tseng 7-3 i semifinalen. I finalen slo han malaysiske Hasihin Sanawi 6-5. 

Han deltok også i lagkonkurransen, men Italia ble der slått ut av Kina i kvartfinalen.

## Referanser


## Eksterne lenker
* London 2012 - Oscar de Pellegrin
Supermat

**Supermat** er et markedsføringsnavn på visse typer mat som er spesielt rik på blant annet vitaminer og mineraler. Kjente produkter som ofte kalles supermat er blåbær, brokkoli og spinat, men de senere årene har stadig mer eksotiske planter kommet til.

Supermat er ikke et vitenskapelig begrep, men betegnelsen har oppstått blant produsenter og promotører av kosttilskudd. Supermat har i løpet av 2000-tallet blitt en trend, spesielt blant kjendiser og i miljøer hvor man har tiltro til alternativ behandling. I Norge har supermat særlig blitt promotert av Trine Berge og Sara Chacko som sammen har utgitt boken *Supermat*,  og John Opsahl som også har gitt ut en bok med samme tittel.

Det er ikke vitenskapelig grunnlag for å si at supermat utgjør en helsefordel i forhold til vanlig variert kosthold, og det er skepsis til trenden blant leger og ernæringseksperter. Noen typer supermat kan også være helseskadelig ved høyt inntak. En diett basert på supermat kan også være kostbar.

I EU er det i markedsføring ikke tillatt å bruke begrepet supermat om et produkt med mindre det kan følges av en spesifikk autorisert helsepåstand.

Supermat var tema for første episode av andre sesong av NRK-programmet Folkeopplysningen.

## Referanser
Canada under Paralympiske sommerleker 2000

**[[Canada]]** sendte en tropp til **[[Paralympiske sommerleker 2000]]** i Sydney, Australia. Med 38 gull-, 33 sølv- og 25 bronsemedaljer endte den på tredjeplass på medaljestatistikken.
 
## Se også
* Paralympiske sommerleker 2000

## Referanser
Jan Vertonghen

**Jan Bert Lieve Vertonghen** (født 1987) er en belgisk tidligere fotballspiller.      

Han har tidligere spilt for , RKC Waalwijk og Tottenham. Vertonghen startet sin proffkarriere for Ajax, i mesterliga-kvalifiseringen mot FC København i 2006, som innbytter.

Han fikk senere sin Eredivisie-debut mot . Sommeren 2012 ble det kjent at Vertonghen meldte overgang fra Ajax til Tottenham. Hans første kamp for den nye klubben var en treningskamp mot  den 14. juli.

## Landslaget
Verthongen var i den belgiske troppen til Sommer-OL 2008, hvor laget ble slått ut av semifinalen. Seks år senere var han i troppen til VM i fotball 2014 i Brasil.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

## Referanser


## Eksterne lenker
*
Canada under Paralympiske sommerleker 1972

**[[Canada]]** deltok med en tropp under **[[Paralympiske sommerleker 1972]]** i Heidelberg, Vest-Tyskland. Troppen bestod av førti utøvere, 27 menn og 13 kvinner.

## Se også
* Paralympiske sommerleker 1972

## Referanser
Julio Ángel Fernández

**Julio Ángel Fernández Alves** (født 5. april 1946 i Montevideo) er en uruguayansk astronom og medlem av avdelingen for astronomi ved Universidad de la República i Montevideo. Han er også et medlem av PEDECIBA (programmet for utviklingen av basisvitenskap i Uruguay). Fra 2005 til 2010 var han også dekanus ved Universidad de la Republicas fakultet for vitenskap. Asteroiden 5996 Julioangel er oppkalt etter ham.

Under Den internasjonale astronomiske unions generalforsamling i 2006, foreslo Alves dagens klassifiseringssystem for himmellegemer i solsystemet. 

## Referanser
Gujin tuixu jicheng

***Gujin Tushu Jicheng*** () er en svært omfattende encyklopedi som ble til i Qingdynastiets tid, i epokene til Kangxi-keiseren og Yongzheng-keiseren. Verket ble ferdig i 1725.

Arbeidet ble til å begynne med ledet av mandarinen Chen Menglei (陳夢雷), og deretter overtok Jiang Tingxi. Det omdattet 800&nbsp;000 sider og over 100 millioner kinesiske skrifttegn. Emnene spente over et vidt spekter, blant annet naturfenomener, geografi, historie, litteratur og statsskikk.

Arbeidet ble trykket i 1726 med bruk av flyttbare enkelttegnstyper av kobber. Det omfattet rundt 10&nbsp;000 bind (卷, *juǎn*). Det ble trykket i om lag seksti eksemplarer.

En av Yongzhengs brødre holdt lenge sin ledende hånd over prosjektet, men Yongzheng var oppsatt på å gi alene ære til sin far Kangxi i stedet.

## Litteratur
* *Search for Modern China*, Jonathan Spence, 1990

## Eksterne lenker
* 故宮東吳數位古今圖書集成 etext
Canada under Paralympiske sommerleker 1996

**[[Canada]]** sendte en tropp til **[[Paralympiske sommerleker 1996]]** i Atlanta, USA. Med 70 medaljer totalt; 24 gull-, 22 sølv- og 24 bronsemedaljer endte den på sjuendeplass på medaljestatistikken. 
 
Flaggbærer for Canada var Marni Abbott, som vant gull i rullestolbasketball.

## Se også
* Paralympiske sommerleker 1996

## Referanser
Canada under Paralympiske sommerleker 1976

**[[Canada]]** var verter for **[[Paralympiske sommerleker 1976]]** i Toronto. Troppen endte på sjetteplass på medaljestatistikken.

## Se også
* Paralympiske sommerleker 1976

## Referanser
Ibn Qayyim al-Jawziyyah

**Muhammad ibn Abu Bakr** (født 1292 i landsbyen Hauran, nær Damaskus i Syria, død 1350), også kjent som **Ibn Qayyim** («skolemesterens sønn») og **Ibn Qayyim al-Jawziyyah** («sønn av skolemesteren i (skolen) Jawziyyah»), var en sunniislamsk jurist (Faqīh), kommentator til Koranen, astronom, kjemiker, filosof, psykolog, vitenskapsmann og teolog. Hans verker er hovedsakelig fokusert på Faqīh og Hadithstudier, men han har også forfattet flere verker om menneskelig adferd og etikk.

## Referanser
Vatle

**Vatle** kan vise til:

* Leif Vatle (f. 1928) – lokalhistoriker og forfatter
* Sylvelin Vatle (f. 1957) – forfatter
* Tore Vatle Jensen – musiker, medlem i duoen The Blizzard
* Votlo – ei bygd på Osterøy, også skrevet Vatle
Laugarbrekka

**Laugarbrekka** er en nedlagt gård nær bygda Hellnar på sørsida av Snæfellsnes på Island. Gården er fødestedet til Gudrid Torbjørnsdatter, som var gift med Torfinn Karlsevne, som bosatte seg i Vinland rundt år 1000. Gudrid Torbjørnsdatter var den første europeiske kvinnen som fødte et barn i Amerika.

Fram til 1881 var det en kirke på Laugarbrekka, og stedet var i mange århundre møtested for det lokale tinget.

Rester av den siste torvkirka og gårdsbygningene kan fremdeles ses. Ifølge legenden var Laugarbrekka også hjemstedet til Bård Snæfellsås, den mytiske helten i sagaen som er oppkalt etter han.

## Referanser
Sverige under Paralympiske sommerleker 2000

**[[Sverige]]** konkurrerte under **[[Paralympiske sommerleker 2000]]** i Sydney, Australia fra 18 til 29. oktober 2000.

## Medaljevinnere

## Se også
* Paralympiske sommerleker 2000
August Brinkmann jr.

**August Brinkmann jr.** (født 16. mai 1912 i Bergen, død 1991) var en norsk professor i zoologi.  Han tok examen artium 1932, cand.mag. 1932 og cand.scient. i 1939 ble han i 1946 amanuensis ved zoologisk laboratorium og Den Sundtske lærestol ved Bergens Museum, fra 1948 førsteamanuensis ved det nye Universitetet i Bergen. Sin dr.philos. mottok han i 1952 på avhandlingen *Fish trematodes from Norwegian waters* (om norske ferskvanns-snyltere), hvorefter han i 1954 ble forfremmet til professor og i 1955 innvalgt i Det Norske Videnskaps-Akademi. Under den andre verdenskrig var han sanitetsoffiser (fra 1943), og virket også for de norske styrkene i Storbritannia. Dette ga ham Deltagermedaljen *med stjerne*. Han ble major i 1958 og skrev også ei krigsbok utgitt i 1980. Hans far var den danskfødte zoologen August Brinkmann (1878–1940) som kom til Bergens Museum i 1911.  Han holdt i 1980 Fridtjof Nansens minneforelesninger med tittel *[[Fridtjof Nansen]] - mannen og zoologen*.

## Utgivelser
* 
* 
* 
* 
* 

## Referanser
Sverige under Paralympiske sommerleker 1996

**[[Sverige]]** konkurrerte under **[[Paralympiske sommerleker 1996]]** i Atlanta, USA.
Troppen bestod av 111 utøvere, 84 menn og 27 kvinner.

## Medaljer

## Medaljevinnere

## Se også
* Paralympiske sommerleker 1996

## Referanser

## Eksterne lenker
* Resultater hos paralympic.org
Sverige under Paralympiske sommerleker 2004

**[[Sverige]]** konkurrerte under **[[Paralympiske sommerleker 2004]]** i Athen, Hellas. Troppen bestod av 41 utøvere, 32 menn og 9 kvinner. Utøverne fra Sverige vant 21 medaljer, fordelt på 8 gull, 7 sølv og 6 bronse og endte på 21.-plass på medaljestatistikken.

## Medaljevinnere

## Se også
* Paralympiske sommerleker 2004

## Referanser
Hasihin Sanawi

**Hasihin Sanawi** (født 15. juni 1983) er en malaysisk funksjonshemmet bueskytter, som konkurrerer i klassen W2. 

## Meritter
Ved Paralympiske sommerleker 2012 i London fikk han sølv individuelt med buetypen recurve, i klassen W1/W2. I plasseringsrunden fikk han bare 19. beste poengsum av de 24 som deltok, med 559 poeng. Han kom seg likevel videre i turneringen, og i kvartfinalen slo han sørkoreanske Jung Young Joo 6-4, og i semifinalen slo han iranske Ebrahim Ranjbarkivaj 6-5. I finalen tapte han 6-5 for italienske Oscar de Pellegrin. 

Han deltok også i lagkonkurransen, men Malaysia ble der slått ut av Tyrkia i 1/16-finalen, med poengsummen 197-190. Sanawi deltok der sammen Mohd Zafi Rahman Mat Saleh og Zulkifli Mat Zin.

## Referanser


## Eksterne lenker
* London 2012 - Hasihin Sanawi
Sverige under Paralympiske sommerleker 2012

**[[Sverige]]** sendte en tropp til **[[Paralympiske sommerleker 2012]]** i London. 
## Medaljevinnere

## Se også
* Paralympiske sommerleker 2012

## Eksterne lenker
*
Grand Prix Cycliste de Québec 2012

**Grand Prix Cycliste de Québec 2012** var den 3. utgaven av sykkelrittet Grand Prix Cycliste de Québec. Rittet ble holdt 7. september 2012, og strakte seg over 201,6 km i en løpype på 12,6km med start og målby i Québec, Canada. I tillegg til de 18 UCI ProTems deltok Canada (nasjonal lag), Cofidis, Team Europcar og SpiderTech-C10. 

Rittet ble vunnet av Simon Gerrans, etter at han spurtslo Greg Van Avermaet. 4 sekunder bak kom hovedfeltet der Rui Costa spurtet inn og tok 3.-plassen. 

## Resultater

## Eksterne lenker
*
Harpa Björnsdóttir

**Harpa Björnsdóttir** (født 1955) er en islandsk kunstner, lærer og guide. 

Harpa bruker forskjellige materialer, og velger ofte først emne før hun beslutter seg for å arbeide med maling, vannfarver, skulptur, fotografi, grafikk eller tekst. Hun har hatt en rekke kunstutstillinger i og utenfor Island, og har også utgitt to diktsamlinger. De fleste museer i Island har verker av Harpa i deres samlinger.   

## Referanser


## Eksterne lenker
* ''LITHVÖRF'', Harpa Björnsdóttir, youtube.com
* ''Harpa Björnsdóttir'', artfacts.net
* Liste over verker
Per Eugen Kristiansen

**Per Eugen Kristiansen** (født 8. april 1969) er en norsk seiler fra Bekkestua som vant bronsemedalje i Paralympiske sommerleker 2012 i klassen Sonar sammen med Marie Solberg og Aleksander Wang-Hansen. Han har drevet med seiling fra han var 7 år gammel. I 1994 ble han skadet i en klatreulykke og har siden vært avhengig av rullestol. Ni måneder senere var han aktiv som seiler igjen. I 1998 ble det avertert etter en handikappet seiler til å være med i konkurranser, og fra da av har han vært en aktiv regattaseiler. I januar 2012 vant han VM i seiling i Florida.

I 1993 ble Kristiansen cand.scient. i organisk kjemi ved Universitetet i Oslo. 22. oktober 1999 tok han doktorgraden og fra 2000 til 2002 hadde han postdoktorstilling ved  Washington State University. Fra 2002 til 2005 hadde han tilsvarende stilling ved Universitetet i Oslo, hvor han nå er senioringeniør ved Seksjon for biokjemi og molekylærbiologi ved Institutt for biovitenskap.

## Referanser


## Eksterne lenker
* Hjemmeside hos Institutt for molekylær biovitenskap
* Bilde av mannskapet i bronsebåten hos eurosport.yahoo.com
Norge under Paralympiske vinterleker 1998

**[[Norge]]** deltok under i **[[Paralympiske vinterleker 1998]]** i Nagano i Japan. Troppen  tok til sammen 40 medaljer og kom dermed først i medaljestatistikken for lekene.

## Alpin skiidrett
::Alpin skiidrett under de paralympiske vinterlekene 1998
* Deltakere
** Ole Johan Kristoffersen, Asle Tangvik,Lars Westgaard, Børt Inge von Haffenbradl

## Langrenn
::Langrenn under de paralympiske vinterlekene 1998
* Deltakere
** Anne Helene Barlund, Sture Bjørkaas,Helge Flo,Tone Gravvold, Harald Guldahl,  Kjartan Haugen, Karl Einar Henriksen, Terje Holm, Sten Oluf Horn, Andreas Hustveit,  Mari Lien, Svein Lilleberg, Magne Lunde, Ragnhild Myklebust,  Anders Nilsen, Cathrine Nøttingnes, Tor Inge Nyborg, Siw Vestengen

## Kjelkehockey
::Kjelkehockey under de paralympiske vinterlekene 1998

* Deltakere:
** Helge Bjørnstad, Knut Erling Granaas, Eskil Hagen, Atle Haglund, John Jenshagen, Stig Kjølnes, Kjetil Korbu Nilsen,  Hans Christian Norseth, Rolf Einar Øyen, Tommy Rovelstad, Erik Sandbraaten, Stig Tore Svee, Morten Syversen, Arne Vik

## Ispigging
::Kjelkehockeysprint under de paralympiske vinterlekene 1998

* Deltakere:
** Lars Andresen, Sture Bjørkaas, Tone Edvardsen, Uno Frantzen, Asbjørn Gilje,  Knut Lundstrøm, Anne Mette Samdal, Lene Tystad

## Skiskyting
::Skiskyting under de paralympiske vinterlekene 1998
* Deltakere
** Terje Holm, Andreas Hustveit, Ragnhild Myklebust

## Eksterne lenker
* Resultater hos paralympic.org
Omsetningsrådet

**Omsetningsrådet** er et norsk statlig forvaltningsorgan under Landbruks- og matdepartementet som skal sørge for en effektiv regulering av markedet for ulike jordbruksprodukter til lavest mulig kostnad. Rådet forestår gjennomføringen av omsetningsloven, herunder forvaltning av innkomne avgiftsmidler og midler fra jordbruksavtalen.

Omsetningsrådets oppgaver er:

*Administrere markedsregulerende tiltak (geografisk overføring, lagring, eksport, leveranse til fabrikk og eventuelt andre tiltak).
*Føre tilsyn med at produsentorganisasjonene følger opp vedtak fra Omsetningsrådet.
*Kreve inn omsetningsavgift og føre kontroll med innbetaling.
*Fremme faglige tiltak og opplysningsarbeid med bruk av midler fra omsetningsavgiftene.
*Administrere andre tilskuddsordninger over statsbudsjettet på vegne av Landbruks- og matdepartementet, for eksempel i hagebrukssektoren.

Landbruks- og matdepartementet kan omgjøre Omsetningsrådets vedtak dersom det er i strid med lov, forskrift eller gjeldende jordbruksavtale. Regjeringen kan omgjøre vedtak dersom det etter regjeringens vurdering er i strid med samfunnsinteresser.

Fra 2000 er sekretariatsfunksjonen for Omsetningsrådet lagt til Landbruksdirektoratet.

## Medlemmer
Omsetningsrådet har elleve medlemmer som representerer staten, bondeorganisasjonene, samvirkebedriftene og ikke-samvirkebasert næringsmiddelindustri. Jordbruks- og samvirkerepresentantene har tilsammen flertall, noe som henger samnen med det økonomiske ansvaret for overproduksjon; overproduksjon krever tiltak som blir finansiert gjennom omsetningsavgift innkrevet fra bøndene.

Bjørg Tørresdal er leder for perioden 2020–2023.

## Referanser


## Eksterne lenker
*
* 
* 
*
Fjellhamar stadion

**Fjellhamar stadion** er et av stadionene til Fjellhamar FK, som i tillegg disponerer Torshov kunstgress. Alle Fjellhamar FKs lag spiller vanligvis sine hjemmekamper på Fjellhamar stadion. Det har et dekke av kunstgress som ble ferdigstilt i Haneborgveien 83; tidligere var det grusdekke. Klubbhuset til Fjellhamar FK ligger i nær tilknytning til stadion, på den ene langsiden. Adressen er Haneborgveien 83.

## Eksterne lenker
* 
*  Fjellhamar stadion på www.spox.com/de/daten/
Norge under Paralympiske vinterleker 1994

**[[Norge]]** var vertsnasjon under i **[[Paralympiske vinterleker 1994]]** på Lillehammer. Troppen  tok til sammen 64 medaljer og kom dermed først i medaljestatistikken for lekene. 

## Eksterne lenker
* Resultater hos paralympic.org
Pølse i lompe

**Pølse i lompe** er hurtigmat som er blitt viktig i norsk matkultur. Det er blant annet vanlig å spise denne typen mat under feiringen av barnebursdager, sankthansaften og 17. mai.

Retten består av en wienerpølse i en lompe. Det er vanlig å servere varme pølser innrullet i lompe med ketchup, særlig som lettvint og populær festmat for barn (blant annet ved feiringen av barnebursdager). 

Pølse i lompe fås kjøpt på de fleste bensinstasjoner og gatekjøkken i Norge og er et alternativ til pølse i brød, pølse i vaffel eller annen hurtigmat.

Variasjoner i serveringen handler ofte om det utvalg av garnityr salgsstedet tilbyr. Vanlig pølsegarnityr er rå løk, stekt løk (sprøstekt eller varm), ketchup, sennep, potetsalat, rekesalat, ost og bacon.

17. mai er dagen der det spises mest, og hver nordmann spiser i snitt tre pølser denne dagen.

Lomper lages ved at kokte poteter blandes med hvetemel og litt salt. Mengden mel har stor betydning for kvaliteten; melet skal være et bindemiddel som setter minst mulig smak på lompene. Mosen kjevles ut og stekes på takke eller i tørr stekepanne.

## Referanser




## Eksterne lenker

* Oppskrift på lompe eller potetkake
Snackbar

En **snackbar** er et serveringssted hvor snacks, småretter og leskedrikker serveres over disk. Der er vanligvis ingen, eller få, sitteplasser for gjestene.

Serveringstilbudet i en snackbar varierer, men omfatter gjerne hurtigmat som pølse i brød, hamburger og pommes frites, men er mer begrenset enn et typisk gatekjøkken. Der selges også godteri, iskrem og brus, men i motsetning til en kiosk er det ikke vanlig med et bredt utvalg av aviser og tidsskrifter.

Den første kjente anvendelsen av ordet *snackbar* var i 1930.

## Referanser


## Eksterne lenker
*
Fredrik Lundin

**Fredrik Lundin** (født 7. april 1963 i Helsingør, Danmark) er en dansk fløytist og tenorsaksofonist, kjent som utøver på den danske jazzscenen i København fra begynnelsen av 1980'åra. Han har spilt med kjente skandinaviske jazzmusikere som Jon Balke, Per Jørgensen, Marilyn Mazur, Bo Stief, Jonas Johansen, Lars Andreas Haug, Anders Jormin og Audun Kleive. Han er gift med sangerinnen Trinelise Væring (f. 1965).

## Karriere
Lundin vokste opp i Helsingør og fikk undervisning i fløytespill gjennom 5 år på musikkskolen der. Han gjorde seg tidlig bemerket i 1981, med egen kvartett, mottok i 1986 de danske jazzjournalisters æresbevisning, JASA-Prisen, og han har siden vunnet en lang rekke andre priser.

Han har gjennom årene spilt med en rekke ensembler på den skandinaviske jazzscene, og han har i de senere år latt høre fra seg med blant andre Jan Kaspersen, Bo Stief og Jonas Johansen Move, har videre samarbeidet hyppig med sin kone, sangerinnen Trinelise Væring, og i band som "Sound Of Choice", "Peter Danemo Kapell", "Bo Stief New Dreams" og "Michael Blicher Five Songs".

Lundin har også arbeidet med elektronikk og med komposisjon, blant annet til teaterforestillinger, og han har beveget seg i grenselandet mellom jazz og samtidsmusikk, blant annet gjennom prosjektet *Den 3. Vej*.

Blant Lundins egne orkestre er det store dansk-svensk-norske bandet han etablerte i 2001 under navnet *Fredrik Lundin Overdrive*, verdt å nevne. De spiller kontant og utadvendt musikk med klar inspirasjon fra bl.a. Charles Mingus, og deres album *Choose Your Boots* blev i 2002 kåret til *Årets Danske Jazzudgivelse*, både ved "Danish Music Awards" og ved en leseravstemning i tidsskriftet "Jazz Special".

I forbindelse med Copenhagen Jazz Festival i 2003 presenterte Lundin et nytt bemerkelsesverdig nordisk band, med navnet *Basalt*. Her medvirket Krister Jonsson (gitar), Lars Andreas Haug (tuba), Anders Jormin (bass) og Audun Kleive (trommer). Det var en engangsforeteelse, men resultatet ble foreviget på et liveopptak.

Den 1. august 2012 spilte han sammen med bl.a Jonas Johansen til Helsingør Lilleskoles 50-årsjubileum, der han selv var elev. 

## Diskografi
* *Twilight Land* (1986)
* *The Cycle* (1987)
* *Music For Dancers and Dreamers* (1997)
* *Choose Your Boots* (2001)
* *Belly Up - Fredrik Lundin Overdrive Plays Leadbelly* (2004)

## Referanser



## Eksterne lenker
* Frederik Lundin på DRs musikleksikon
* Fredrik Lundin Offisielle Hjemmeside
Russlands sikringstjeneste

**Russlands sikringstjeneste** (russisk: Федеральная служба охраны – *Federalnaja sluzjba okhrany*) er en russisk paramilitær politistyrke med ansvar for å beskytte landets statsledelse, herunder Russlands president, samt visse føderale eiendommer. FSO ble etablert 27. mai 1996, men har sin historie tilbake til det sovjetiske KGBs niende direktorat.

FSO har mellom 20&nbsp;000 og 30&nbsp;000 uniformerte tjenestemenn, og i tillegg flere tusen sivilkledde tjenestemenn. En egen avdeling, Kreml-regimentet, ivaretar sikkerheten i Kreml og sørger for seremoniell støtte ved høytidelige begivenheter. FSO har vide fullmakter til å utføre overvåkning, ransaking og pågripelser, og kan instruere andre føderale myndigheter.

## Avhopper
I april 2023 forlot en ansatt denne tjenesten.

## Referanser


## Eksterne lenker
*
Norge under Paralympiske vinterleker 1992

**[[Norge]]** deltok under **[[Paralympiske vinterleker 1992]]** i Albertville, Frankrike. Troppen  tok til sammen 14 medaljer og kom på sjuendeplass på medaljestatistikken for lekene. 
## Eksterne lenker
* Resultater hos paralympic.org
Federal Protective Service

**Federal Protective Service** (**FPS**) er en amerikansk føderal politistyrke underlagt Sikkerhetsdepartementet. FPS ble opprettet i 1971 og har til oppgave å beskytte føderale bygninger og ansatte.

FPS var opprinnelig en avdeling i General Services Administration, den føderale forvaltningstjenesten som har ansvar for føderale eiendommer, anskaffelser og felles administrativ service. Etter terrorangrepet 11. september 2001 ble FPS flyttet til det nyopprettede Sikkerhetsdepartementet, først som en avdeling under Immigration and Customs Enforcement og senere under departementets nasjonale beskyttelses- og programdirektorat.

I tillegg til 2&nbsp;100 ansatte, hvorav 1&nbsp;200 med politimyndighet, administrerer FPS 15&nbsp;000 innleide sikkerhetsvakter som utfører adgangskontroll og forebyggende vakthold i kontorbygg, tinghus og andre føderale bygninger.

## Bilder

Federal Protective Service (FPS) (3138743524).jpg
DHS FPD Ford Escape.jpg
Police officer in riot gear.jpg
FPS officer in assault gear with shotgun.jpg
FPS color guard.jpg
Badge of the Federal Protective Service (GSA).png


## Eksterne lenker
*
Glencore

**Glencore plc** er et sveitsisk, multinasjonalt råvarehandelsselskap med hovedkontor i Baar, Sveits. Selskapet er verdens største råvarehandelsselskap, med en markedsverdi på rundt 240 milliarder kroner og en omsetning på 186 milliarder amerikanske dollar i 2011. I 2012 kontrollerte Glencore over 60 % av den internasjonale sinkhandelen, 50 % av kobberhandelen, 9 % av kornhandelen og 3 % av oljehandelen.

Selskapet har produksjonsvirksomhet rundt om i verden, og leverer metaller, mineraler, råolje, oljeprodukter, kull, naturgass og jordbruksprodukter til internasjonale kunder. Selskapet ble dannet i 1974 som Marc Rich & Co AG, og ble til Glencore i 1993 etter en management buyout. Grunnleggeren Mark Rich sto lenge på FBIs liste over ettersøkte på grunn av påståtte skatteunndragelser og ulovlig handel med Iran.

Glencore holdt lenge en svært anonym profil med minimalt innsyn, og ble børsnotert først i mai 2011, da på London Stock Exchange. Hovedmålet med børsnoteringen skal ha vært å åpne for en sammenslåing med gruveselskapet Xstrata, som også har hovedkontor i Sveits. Sammenslåingen har blitt møtt med skepsis av flere av Xstratas eiere, blant annet Qatar Holding og Statens pensjonsfond utland. I en plan for sammenslåingen presentert i mai 2012, ble det tilbudt 2,8 Glencore-aksjer per Xstrata-aksje. Qatar Holding krevde en økning til 3,25, og i september økte Glencore tilbudet til 3,05.

I Norge driver Glencore et nikkelverk i Kristiansand, med 500 ansatte. Glencore drev tidligere Glencore Manganese Norway i Mo i Rana, men solgte virksomheten til Grupo FerroAtlántica i 2017.

## Referanser


## Eksterne lenker
* 
*
Lienü zhuan

***Lienü zhuan*** eller ***Biografier av eksemplariske kvinner*** () er en bok kompilert under Han-dynastiet i Kina av Liu Xiang ca. 18 f.Kr.. Den omfatter 125 biografiske skildringer av kvinner i det gamle Kina, tatt fra tidlige kinesiske verker som *[[Chun Qiu]]*, *[[Zuo Zhuan]]* og *[[Shiji]]*.  Verket var i nær 2000 år en standard konfuciansk lærebok for den moralske formasjon av kvinner i det tradisjonelle Kina.

De idealiserte biografier er inndelt i åtte skriftruller, medregnet den åttende som er et tillegg av ukjent forfatter. 

## Litteratur
*Carlitz, Katherine. (1991). "The Social Uses of Female Virtue in Late Ming Editions of *Lienu Zhuan*." *Late Imperial China* 12.2: 117-48.

*Raphals, Lisa. (1998). *Sharing the Light: Representations of Women and Virtue in Early China*. SUNY Press.

*O'Hara, Albert Richard, tr. (1945). *The position of woman in early China: according to the* Lieh nu chuan, *"The biographies of Chinese women"*. Washington, DC: Catholic University of America Press. 1955 reprint. Hong Kong: Orient Publishing Co. 1980 reprint. Westport, CT: Hyperion Press.

## Eksterne lenker
* Lienu Zhuan, University of Virginia E-text
* Lienu Zhuan, ChinaKnowledge
* 列女傳, Chinese Text Project
* Traditions of Exemplary Women: Liu Xiang's Lienü Zhuan , Anne Behnke Kinney
* Chapter 11: Women & Men in Society, Gregory Smits, Topics in Premodern Chinese History
Per Holm (fotballspiller)

**Per Holm** (født 10. januar 1899 i Sarpsborg, død 8. september 1974 i Tune) var en norsk fotballspiller som spilte for Sarpsborg Fotballklubb fra midten av 1910-tallet til siste halvdel av 1920-tallet. Holm spilte også for , hvor han fikk 16 kamper og scoret ett mål.

Holm startet sin fotballkarriere hos Sarpsborg Fotballklubb på midten av 1910-tallet. Han var midtbanespiller og var en del av laget som vant Norgesmesterskapet i fotball for herrer 1917 etter å ha vunnet finalen 4–1 over Sportsklubben Brann. Han spilte i klubben frem mot slutten av 1920-tallet før han begynte med en militære karriere.

Under andre verdenskrig ble Holm fra 1942 og frem til krigens slutt holdt som krigsfange i henholdsvis Skoki, Grune bei Lissa og Ostrzeszów, som alle var fangeleirer i det naziokkuperte Polen.

## Internasjonalt
Holm fikk sin landslagsdebut for  mot  under en vennskapskamp (0–2) den 26. mai 1918. Holm var med i Norges tropp til Sommer-OL 1920 som ble avholdt i Antwerpen, hvor han spilte alle Norges tre kamper mot henholdsvis Storbritannia, Tsjekkoslovakia og Italia. Hans første og eneste mål for Norge kom i en vennskapskamp mot Sverige den 18. september 1921, i en kamp som endte 3–0. Hans 16 og siste landskamp kom under nordisk mesterskap mot Sverige den 9. juni 1926 (2–3).

### Landslagsmål for Norge

## Meritter
* Norgesmester i fotball 1917

## Referanser


## Eksterne lenker
* 
* Fotball.no – Holms spillerprofil
* Worldfootball.net – Holms spillerprofil
Liu Xiang (forfatter)

**Liu Xiang** (; født **Liu Gengsheng** (劉更生), stilnavn: **Zizheng** (子政) født 77 f.Kr. i Xuzhou i Kina; død 6 f.Kr.) var en forfatter fra Handynastiets tid i Kina. Han var en slektning av Liu Bang, dynastiets grunnlegger.  

Liu Xiang tillegges fordatterskapet av *[[Zhanguo Ce]]*, som er en av de viktigste kilder for De stridende rikers tids historie. Han var første bearbeider av *[[Shanhaijing]]* (山海經) og noen andre konfucianske klassikere, som  *[[Shuo Yuan]]* (説苑) og *[[Lienü Zhuan]]* (列女傳).

Liu Xiang var keiserlig bibliotekar. Han sønn Liu Xin var en berømt astronom. 

## Referanser


## Litteratur
* Fei, Zhengang: *[https://web.archive.org/web/20070929095853/http://203.72.198.245/web/Content.asp?ID=64185&Query=1 Liu Xiang]*. i: *Encyclopedia of China* (Philosophy Edition), 1. opplag
Kjell Grandhagen

**Kjell Grandhagen** (1954–2019) var en norsk offiser i Hæren. Han var generalløytnant og sjef for Etterretningstjenesten fra 2010 til 2016.

## Liv og virke
Kjell Grandhagen var bror til Egil Grandhagen (1947–2020), som var generalsekretær i Norsk Luthersk Misjonssamband fra 1982 til 2001.

### Utdanning
Grandhagen gikk i 1974 ut av Befalsskolen for infanteriet. I 1978 ble han uteksaminert fra Krigsskolen. Grandhagen tok Hærens stabsskole og studert ved École supérieure de guerre interarmées i Paris.

### Militær
I Norge tjenestegjorde han i Brigaden i Nord-Norge, 6. divisjon og Distriktskommando Nord-Norge. Han var sjef for 6. divisjon, Hærens styrker og Krigsskolen. Han ledet presse- og informasjonsavdelingen i Forsvarets overkommando og var militær assisterende departementsråd i Forsvarsdepartementet. Han var sjef for Etterretningstjenesten fra 2009 til årsskiftet 2015&ndash;2016 da han ble avløst av Morten Haga Lunde.

Grandhagen tjenestegjorde utenlands i Multinational Force and Observers i Egypt og i Den nordisk-polske brigaden i SFOR i Bosnia-Hercegovina, der han først var stabssjef og så sjef.

Grandhagen opplyste i 2018 at han hadde uhelbredelig beinmargskreft. Han døde 3. mai 2019 på Akershus universitetssykehus, 64 år gammel.

### Utmerkelser
I 2016 ble Grandhagen utnevnt til kommandør av St. Olavs Orden for fremragende samfunnsnyttig innsats.

I 2011 ble han utnevnt til offiser av den franske Æreslegionen. Han var kommandør av Den nasjonale fortjenstorden i Frankrike, den belgiske Kroneordenen, og av Forbundsrepublikken Tysklands fortjenstorden (stort fortjenstkors), var offiser av den amerikanske Legion of Merit og ridder av den jordanske Uavhengighetsordenen. Han ble i 2013 tildelt Forsvarets hederskors.

Videre var Grandhagen innehaver av Forsvarsmedaljen med laurbærgren, Hærens fortjenstmedalje, Forsvarsmedaljen med tre stjerner, Forsvarets medalje for internasjonale operasjoner med én stjerne, Hærens vernedyktighetsmedalje med tre stjerner, NATO-medaljen for det tidligere Jugoslavia, MFO-medaljen, Det frivillige Skyttervesens hederstegn, Norges Veteranforbund for Internasjonale Operasjoners hederstegn, Forsvarets medalje for feltsport, Forsvarets medalje for skyting og KNBLO-medaljen.

Før han konverterte ferdighetsmerkene til Forsvarets nye fellesmedaljer var han innehaver av Det militære skarpskyttermerke, Det militære marsjmerke, Det militære skimerke, Infanterimerket, Det frivillige Skyttervesens dugleiksmerke, Norges idrettsforbunds idrettsmerke og Norges Skytterforbunds NAIS-medalje.

## Referanser


## Eksterne lenker
* 
*
Rosie MacLennan

**Rosannagh «Rosie» MacLennan** (født 28. august 1988 i Toronto) er en canadisk turner som deltok i de olympiske leker 2012 i London.

MacLennan ble olympisk mester i turn under OL-2012 i London. Hun vant konkurransen trampoline for damer foran i Huang Shanshan og He Wenna begge fra Kina. Det var Canadas eneste gullmedalje under OL 2012 i London.

Hun vant også gull i turn trampoline i Panamerikanske leker 2011 i Guadalajara i Mexico.

Hun tok gull under Sommer-OL 2016.

Under Sommer-OL 2020 i Tokyo som ble arrangert i 2021 ble hun nummer 4.

## OL-medaljer
*  2012  London - **Gull** i trampoline, damer  Canada

## Referanser


## Eksterne lenker
* 
*
Kattelandet

***Kattelandet*** (kinesisk: 貓城記, *Maocheng ji*) er en dystopisk satirisk roman forfattet av den kinesiske forfatteren Lao She i 1932.

Boken er forfattet på mandarin, men er blitt oversatt til mange andre språk. Noen ser på boken som science fiction, og dermed et av Kinas første science fiction-verk. 

Bokens hovedperson er en kineser som er ute på en romferd og krasjer på planeten Mars. Der havner han i et land befolket av vesener som er halvt katter og halv mennesker. Han kan bevege seg fritt omkring og iaktta tingenes tilstand. Befolkningen er moralsk, økonomisk og på alle måter helt forfalne og korrupte. Ingen gruppe i samfunnet er forskånet fra dette.  

Mange paralleller kan trekkes til tilstandene i Kina på 1930-tallet. 

## Referanser
Eldresenter

Et **eldresenter** er et åpent sosialt (ikke medisinsk) servicetilbud til hjemmeboende eldre. Ofte drives en del av virksomheten av brukerne selv.

Et eldresenter har gjerne knyttet til seg en sosionom, som i blant også driver oppsøkende virksomhet. Eldresentre tilbyr ulike serviceytelser som kafé, matombringing, fotpleie og frisør, og det er også vanlig at det arrangeres hobbyvirksomheter, spill, klubber, kurs og foredrag.
Norge under Paralympiske vinterleker 1988

**[[Norge]]** deltok under **[[Paralympiske vinterleker 1988]]** i Innsbruck, Østerrike. Troppen  tok til sammen 60 medaljer og ble mestvinnende lag. 

## Eksterne lenker
* Resultater hos paralympic.org
Harold F. Levison

**Harold F. «Hal» Levison** er en amerikansk planetolog med planetarisk dynamikk som spesialfelt. Han var også en av de som argumenterte for en distinksjon mellom det som nå kalles dvergplaneter og de øvrige åtte planetene basert på manglende evnen til å rydde nabolaget rundt sine egne baner.
Norge under Paralympiske vinterleker 1984

**[[Norge]]** deltok under **[[Paralympiske vinterleker 1984]]** i Innsbruck, Østerrike. Troppen  tok til sammen 41 medaljer og kom på tredjeplass på medaljestatistikken for lekene. 
## Eksterne lenker
* Resultater hos paralympic.org
Norge under Paralympiske vinterleker 1976

**[[Norge]]** deltok under **[[Paralympiske vinterleker 1976]]** i Örnsköldsvik, Sverige. Troppen  tok til sammen 12 medaljer og kom på fjerdeplass på medaljestatistikken for lekene. 

## Medaljevinnere

## Resultater
### Alpine grener
**Herrer**

### Langrenn
**Herrer**

**Damer**

## Referanser




## Eksterne lenker
* Resultater hos paralympic.org
Norge under Paralympiske sommerleker 2000

**[[Norge]]** deltok under **[[Paralympiske sommerleker 2000]]** i Sydney, Australia. Troppen  tok til sammen 15 medaljer og kom på 40.-plass på medaljestatistikken for lekene. 

## Eksterne lenker
* Resultater hos paralympic.org
Steven Soter

**Steven Soter** (født mai 1943 i Los Angeles i California) er en amerikansk astrofysiker. Han er også *sicentist-in-residence* for New York Universitys miljøstudieprogram og for Research Associate for the Department of Astrophysics ved American Museum of Natural History. Han er også en fremtrendene motstander av Den internasjonale astronomiske unions planetdefinisjon fra 2006.

Soter fikk sin Bachelorgrad i astronomi og fysikk fra UCLA i 1965 og sin doktorgrad fra Cornell University. En av hans veiledere var astronomen Carl Sagan.

## Eksterne lenker
* 
*  Steven Soter
*  Steven Soter: What is a Planet? ''Scientific American''
*  What is a Planet? ''The Astronomical Journal''
Norge under Paralympiske sommerleker 1992

**[[Norge]]** deltok under **[[Paralympiske sommerleker 1992]]** i Barcelona, Spania. Troppen  tok til sammen 33 medaljer og kom på tiendeplass på medaljestatistikken for lekene. 

## Eksterne lenker
* Resultater hos paralympic.org
Ryan Cochrane

**Ryan Andrew Cochrane** (født 1988) er en canadisk svømmer som deltok i de olympiske leker 2008 i Beijing og 2012 i London

Cochrane vant en olympisk sølvmedalje i svømming under OL-2012 i London. Han kom på andreplass på 1500 meter fri for menn bak Sun Yang fra Kina som vant med tiden 14.31,02 som var ny verdensrekord.

Fire år tidligere, under OL-2008 i Beijing kom han på tredjeplass på 1500 meter fri for menn bak Oussama Mellouli fra Tunisia og Grant Hackett fra Australia.

## Referanser


## Eksterne lenker
*
Brent Hayden

**Brent Matthew Hayden** (født 1983 i Maple Ridge i Britisk Columbia) er en canadisk svømmer som deltok i de olympiske leker 2004 i Athen, 2008 i Beijing og 2012 i London.

Hayden vant en olympisk bronsemedalje i svømming under OL-2012 i London. Han kom på tredjeplass på 100 meter fri for menn bak Nathan Adrian fra USA og James Magnussen fra Australia. 
## OL-medaljer
*  2012  London - Bronse i svømming, 100 meter fri, menn  Canada

## Eksterne lenker
*
Richard Weinberger

**Richard Weinberger** (født 7. juni 1990 i Moose Jaw i Saskatchewan) er en canadisk svømmer som deltok i de olympiske leker 2012 i London.

Weinberger vant en olympisk bronsemedalje i svømming i OL-2012 i London. Han kom på tredjeplass på 10 kilometer for menn bak Oussama Mellouli fra Tunisia og Thomas Lurz fra Tyskland.

Han vant gull i svømming 10 km for menn i Panamerikanske leker 2011 i Guadalajara i Mexico.

## OL-medaljer
*  2012  London - Bronse i svømming, 10 kilometer, menn  Canada

## Eksterne lenker
*
Mark de Jonge

**Mark de Jonge** (født 15. februar 1984 i Calgary i Alberta) er en canadisk padler som deltok i de olympiske leker 2012 i London.

Jonge vant en olympisk bronsemedalje i padling under Sommer-OL 2012 i London. Han kom på tredjeplass i K-1 200 meter for menn bak Ed McKeever fra Storbritannia og Saúl Craviotto fra Spania.

Under Sommer-OL 2020 i Tokyo som ble arrangert i 2021, ble han utslått i kvartfinalen i K-1 200 meter.

## OL-medaljer
*  2012  London - Bronse i  padling, K-1 200 meter, menn  Canada

## VM-medaljer
*  VM i Padling 2014 K1 200 meter, Moskva
*  VM i Padling 2013 K1 200 meter, Duisburg

## Referanser


## Eksterne lenker
*
Mark Oldershaw

**Mark Oldershaw** (født 7. februar 1983 i Burlington i Ontario) er en canadisk padler som deltok i de olympiske leker 2008 i Beijing og 2012 i London.

Oldershaw vant en olympisk bronsemedalje i padling under OL-2012 i London. Han kom på tredjeplass i C-1 1000 meter for menn bak Sebastian Brendel fra Tyskland og David Cal fra Spania.

## OL-medaljer
*  2012  London - Bronse i  padling, C-1 1000 meter, menn  Canada

## Referanser


## Eksterne lenker
*
Antoine Valois-Fortier

**Antoine Valois-Fortier** (født 13. mars 1990 i Québec by i Québec) er en canadisk judoka som deltok i de olympiske leker 2012 i London.

Valois-Fortier vant en olympisk bronsemedalje i judo under OL-2012 i London. Han kom på tredjeplass i vektklassen 81 kg for menn sammen med Ivan Nifontov fra Russland, bak Kim Jae-bum (gull) fra Sør-Korea og Ole Bischof (sølv) fra Tyskland.

Under Sommer-OL 2020 i Tokyo som ble arrangert i 2021, ble han utslått i åttendedelsfinalen.

## OL-medaljer
*  2012  London - Bronse i  judo, 81 kg menn  Canada

## Referanser


## Eksterne lenker
*
Domstollignende organ

Et **domstollignende organ** er et forvaltningsorgan med karakter av en domstol. Slike forvaltningsorganer kjennetegnes av en betydelig grad av faglig uavhengighet og har kompetanse til å fatte bindende avgjørelser som løser rettslige konflikter i samfunnet. Avgjørelsene som treffes kan imidlertid bringes inn for og overprøves av de alminnelige domstolene.

Domstollignende organer er organisert utenfor det ordinære forvaltningshierarkiet og kan bare i begrenset utstrekning instrueres av overordnede forvaltningsorganer.
__NOTOC__
## Eksempler på domstollignende organer i Norge
* Trygderetten
* Utlendingsnemnda
* konfliktråd
* fylkesnemndene for barnevern og sosiale saker
* Konkursrådet
* Forbrukerklageutvalget
* Markedsrådet
* Tinglysing hos Statens kartverk

## Eksempler på domstollignende organer i andre land
* Administrative Appeals Tribunal (Australia)
* Tribunal canadien du commerce extérieur (Canada)
* Merit Systems Protection Board (USA)

## Se også
* Forliksråd

## Referanser
Norge under Paralympiske sommerleker 1988

**[[Norge]]** deltok i de **[[Paralympiske sommerleker 1988]]** i Seoul, Sør-Korea. De norske utøverne tok til sammen 36 medaljer og kom på 23.-plass på medaljestatistikken for lekene. 

## Eksterne lenker
* Resultater hos paralympic.org
Lung Hui Tseng

**Lung Hui Tseng** (født 10. april 1959) er en taiwansk funksjonshemmet bueskytter, som konkurrerer i klassen W2. Taiwan konkurrerer under navnet Kinesisk Taipei i olympiske og paralympiske leker. 

## Meritter
Ved Paralympiske sommerleker 2012 i London fikk han bronse individuelt med buetypen recurve, i klassen W1/W2. I plasseringsrunden fikk han beste poengsum av de 24 som deltok, med 650 poeng, som var ny personlig rekord. I kvartfinalen slo han britiske Paul Browne 6-4, og i semifinalen tapte han 3-7 for italienske Oscar de Pellegrin. De Pellegrin vant til slutt paralympisk gull i denne øvelsen. I bronsekampen vant han 7-3 over iranske Ebrahim Ranjbarkivaj. 

Han deltok også i lagkonkurransen, men Kinesisk Taipei ble der slått ut av Storbritannia i kvartfinalen, med poengsummen 195-179. Hui Seng deltok der sammen Chung Hua Chen og Yang Ching Jen.

## Referanser


## Eksterne lenker
* London 2012 - Lung Hui Tseng
Anklam

**Anklam** er en amtsfri by i Mecklenburg-Vorpommern i det nordøstlige Tyskland. Den var hovedby i Landkreis Ostvorpommern.
Byen ble svensk etter tredveårskrigen i 1648 og forble svensk frem til 1720, da halvparten av byen ble overdratt til Preussen. Den nordlige del av byen forble dog på svenske hender frem til 1815, hvoretter hele byen ble prøyssisk. Den hadde 13&nbsp;096 innbyggere i 2011.

Flygeren Otto Lilienthal ble født i Anklam, og i byen ligger Otto Lilienthal Museum.

## Byer ved Anklam
* Ueckermünde (Tyskland)
* Pasewalk (Tyskland)
* Wolgast (Tyskland)
* Stralsund (Tyskland)
* Świnoujście (Polen)
* Nowe Warpno (Polen)
## Referanser


## Eksterne lenker
*
Tribunal canadien du commerce extérieur

**Tribunal canadien du commerce extérieur** (fransk) eller **Canadian International Trade Tribunal** (engelsk) er et kanadisk domstollignende organ som skal bidra til at kanadiske eksportbedrifter ikke diskrimineres i forhold til eksportører fra andre land.

Organet gransker saker om økonomisk dumping og subsidier, og mottar klager fra eksportbedrifter om mangelfull markedsadgang. Det behandler også klager over den kanadiske regjeringens offentlige anskaffelser som er omfattet av internasjonale frihandelsavtaler. I tillegg behandler det klager over førsteinstansvedtak om toll fattet av Canadas grensebyrå.

## Eksterne lenker
*
Mariana Pajón

**Mariana Pajón Londoño** (født 10. oktober 1991 i Medellín) er en colombiansk syklist som deltok i de olympiske leker 2012 i London.

Pajón ble olympisk mester i sykling under OL-2012 i London. Hun vant konkurransen i BMX for damer foran Sarah Walker fra New Zealand og Laura Smulders fra Nederland. Hun var Colombias flaggbærer under åpningsseremonien.

Hun vant også gull i BMX for damer i Panamerikanske leker 2011 i Guadalajara i Mexico.

Hun tok gull under Sommer-OL 2016.

Under Sommer-OL 2020 i Tokyo som ble arrangert i 2021, tok hun sølv.

## OL-medaljer
*  2012  London - **Gull** i sykling, BMX, kvinner  Colombia

## Se også
* Liste over flaggbærere for Colombia under OL

## Referanser


## Eksterne lenker
* 
*
Agence des services frontaliers du Canada

**Agence des services frontaliers du Canada** (fransk) eller **Canada Border Services Agency** (engelsk) er Canadas grensebyrå, med ansvar for grensekontroll, immigrasjonskontroll og tollkontroll.

Byrået ble etablert 12. desember 2003 i kjølvannet av terrorangrepet 11. september 2001, og fikk overført personale fra det tidligere tollvesenet, immigrasjonsvesenet og næringsmiddeltilsynet. Opprettelsen ble formalisert gjennom en særlov som fikk kongelig sanksjon 3. november 2005.

Byrået er underlagt Sécurité publique Canada og har mer enn 12&nbsp;000 ansatte på 1&nbsp;200 ulike steder i Canada og 39 steder i utlandet, herunder døgnkontinuerlig tilstedeværelse på 119 landgrenseoverganger og 13 internasjonale lufthavner. Det har også virksomhet ved tre store havner, tre postinspeksjonsanlegg og fire arresthus.

## Referanser


## Eksterne lenker
*